Author: AUE

У  С  Т   А   В
       на
 „Фондация за развитие и подпомагане на детско-юношеския хокей на  лед в   
                                                България – Кирил Въжаров”

Днес, на 21.07.2009 год. 

МИХАИЛ ВАСИЛЕВ ВЪЖАРОВ от гр. София, с  л.к. 159386149 / 09.05.2000 год. изд. от  МВР - София, ЕГН 6212236921, живущ в гр.София, ул. „Зелена ливада” № 10, който дари за създаване на Фондацията сумата от 200 (двеста )лева
 СТАНИСЛАВ СЕРГЕЕВИЧ МУХАЧЕВ от гр. София, с  л.к. 624940603 / 21.05.2008 год. изд. от  МВР - София, ЕГН 8502259565, живущ в гр.София, бул. „Братя Бъкстон” № 27, вх.”А”, ет.4, ап.8, който дари на за създаване на  Фондацията сумата от 200 (двеста)лева
	ИВАН СЛАВЧЕВ СЛАВОВ от гр. София  ЕГН 7805217027, л.к. 163637120 / 15.11.2000г. от МВР, София, живущ гр. София, ул.”Л. Каравелов” № 73, ет. 4, който дари за създаване  на Фондацията сумата от 200 (двеста)лева
   
като учредители  на Фондация “Фондация за развитие и подпомагане на детско-юношеския хокей на  лед в България – Кирил Въжаров”, наричана по-нататък “Фондацията”, приехме настоящия  устав, който е неразделна част от Учредителния акт на Фондацията за следното: 

 		      І.ОБЩИ РАЗПОРЕДБИ 

 	Чл. 1 (1) Фондацията е юридическо лице с нестопанска цел по смисъла на Закона за юридическите лица с нестопанска цел / ЗЮЛНСЦ/
 	Чл. 2 (1) Фондацията се учредява с първоначално имущество от дарение в размер на 600 ( шестстотин ) лв., но е открита за получаване на дарения и от други физически и юридически лица.
Чл.3. Фондацията се определя за извършване на  дейност в обществена полза.
 
 		    ІІ.НАИМЕНОВАНИЕ, СЕДАЛИЩЕ И АДРЕС

Чл. 4 Наименованието на Фондацията е: 
 
„Фондация за развитие и подпомагане на детско-юношеския хокей на  лед в   
                             България – Кирил Въжаров”
 
 	Чл. 5 .	(1) Седалището на Фондацията е: град София. 
(2) Адресът на Фондацията е: град София, район “Овча купел”, ул.”Зелена ливада” № 10
 
    ІІІ.ЦЕЛИ  И СРЕДСТВА

Чл. 6. Фондацията си поставя следните цели: 
1.	Развитие и подпомагане на детско-юношеския хокей на лед в България..
2.	Подпомагане на развитието на спортните и морални качества на децата занимаващи се с хокей на лед в страната.
3.	Развиване на широк спектър от дейности подпомагащи детско-юношеските хокейни школи и техния тренировъчен процес.
4.	Изучаване, прилагане и популяризиране на нови методи за развитие на спортно-техническите качества на младите състезатели.
5.	Подпомагане на талантливи млади спортисти и осигуряване на възможности за тяхното пълноценно развитие и усъвършенстване.
6.	Подпомагане на състезатели, които имат здравословни или други проблеми.
7.	Популяризиране на хокея на лед сред младите хора в страната.
	     
	 Чл.7. Средствата за постигане целите на Фондацията са: 
1.	Организиране на турнири и други спортни съревнования.
2.	Организиране на тренировъчни кампове в страната и чужбина за развитие на спортно-техническите качества на младите спортисти. 
3.	Организиране на семинари и лекции със специалисти от България и чужбина за треньорите от детските школи по хокей на лед в страната за обогатяване на познанията им и запознаване с нови методи на подготовка
4.	Осигуряване на средства за млади  и талантливи състезатели за подготовката им и усъвършенстването им като спортисти чрез участието им на международни кампове.
5.	Сътрудничество с международната федерация по хокей на лед, както и с други партньори от страната и чужбина с подобни цели. 
6.	Участие и подпомагане на различни проекти за развитие и популяризиране на хокея на лед в България.
7.	Организиране на демонстративни турнири и програми в страната с цел представяне на хокея на лед пред подрастващите и увеличаване на неговата популярност. 
8.	Осигуряване на средства и друга помощ на млади състезатели, които имат нужда от лечение.

 		    	 ІV.ПРЕДМЕТ НА ДЕЙНОСТ и СРОК
          Чл. 8. Предметът на дейност на Фондацията е:
	1 Организиране, обучение  и финансиране в съответствие с действащите нормативни актове на подходящи хора за осъществяване целите на Фондацията
2. Изготвяне  и продажби на картички, бланки, проспекти, видео материали и други за набиране на средства за постигане целите на Фондацията
 3. Осъществяване на контакти и съвместна дейност с български и чуждестранни органи, институции и организации за постигане на посочените по – горе цели;
	5. Договаряне с български и чуждестранни физически и юридически лица, институции и организации, с цел осигуряване на помощ и отпускане на средства за осигуряване на средства, екипировка, и други за детско-юношеския хокей в страната.  
Чл.9 .Фондацията се създава безсрочно.

 			V.ОРГАНИ НА ФОНДАЦИЯТА 
Чл. 10 (1)Органи на Фондацията са : Настоятелство и Управителния съвет  
(2) Настоятелството се състои от учредителите
(3) Настоятелството   взема решения с обикновено мнозинство за:
-	попълване на състава си с нови членове – дарители;
-	изменение или допълнение на устава и учредителния акт, приема бюджета
-	определя или назначава членовете на управителния съвет 
-	избира  Председател на Управителния съвет
-	приема отчета за работата на управителния съвет и Председателя и ги освобождава от отговорност
-	взема решение за прекратяване на Фондацията само единодушно
(4)Управителният съвет се състои най- малко от трима души : председател, секретар и член и се избира за срок от три години.
(3) Управителният съвет осъществява изпълнение  решенията на настоятелството;     приема други вътрешни актове, назначава и освобождава работещите към фондацията по договори; взема решения за участие в други организации, приема даренията и взема решения за тяхното разходване,   управлява имуществото и взема решения за разпореждане с него, осъществява всички дейности, необходими за постигане целите на фондацията
(4) Управителния съвет взема решенията си с обикновено мнозинство.
(5) Управителния съвет заседава най- малко два пъти годишно, но може да се свиква от Председателя  и по – често.Той може да взема решенията си неприсъствено ако всички членове дадат съгласието си писмено и подпишат решенията.
 Чл. 11.  Председателят на Управителния съвет:
1.Представлява Фондацията пред трети лица  
2.Организира изпълнението  решенията на УС   
3.Ръководи текущата дейност на Фондацията;
4.Назначава и освобождава от длъжност платения оперативен персонал и определя възнаграждението на наетите лица;
5.Издава разпореждания, задължителни за органите и персонала на Фондацията по въпросите, за които отговаря по силата на закона, настоящия Устав или вътрешните актове.
6.Разпределя задачите, координира и контролира изпълнението им от съответните лица;
7.Представлява Фондацията при сделки на разпореждане с имуществото й   въз основа на предварително взето решение на Управителния съвет

 			VІ. ПРЕДСТАВИТЕЛСТВО
Чл. 12  Фондацията   се представлява от  Председателя на УС , който може за определени случаи да преупълномощи други членове на УС или на Настоятелството или адвокати за  процесуално представителство. Председателят на УС може да упълномощава, за определен срок, други членове на УС с пълния обем права дадени му по този устав. 

VІІ.ИМУЩЕСТВО
Чл. 13. Имуществото на Фондацията се състои от всички   пари, вещи,  права на собственост върху недвижими имоти и движими вещи, ограничени вещни права, права върху нематериални блага (патенти, марки, ноу-хау, интелектуална собственост и др.) вземания, ценни книжа, акции и дялови участия в търговски дружества и други.
Чл. 14. Източници на средствата за финансиране дейността на Фондацията са: дарения от физически и юридически лица, завещания от физически лица, както и приходи от   стопанисване на имуществото и други.
Чл. 15. (1) Фондацията може да приема дарения на парични средства, вещни права върху недвижими имоти и движими вещи, авторски права, ценни книжа и др. от дееспособни физически лица и от юридически лица. 
(2) Фондацията може да откаже да приеме и да сключва договор за дарение без да съобщава мотивите си за отказа.
(3) Фондацията може да приема завещания, извършени от дееспособни физически лица.
(4) Фондацията може да откаже да приеме завещание, направено при неприемливи условия или тежести, противоречащи на целите на Фондацията, на настоящия Устав или на действащото българско законодателство.
(5) Когато дарителят или завещателят е изявил желание с дарението или завещанието да бъде учредена награда, стипендия, специализиран финансов фонд или други подобни, той може да поиска наградата, стипендията или фондът да носят неговото или друго избрано от него име.
(6) Фондацията води книга за даренията и завещанията, в която се отбелязват дарителите и завещателите, както и извършените от тях дарения и завещания.
(7) Всеки дарител има право да получи от Фондацията удостоверение за извършеното от него дарение.
Чл. 16. Фондацията може да получава приходи от стопанисването на предоставеното и придобитото след възникването й имущество.
Чл. 17. (1) Фондацията може безвъзмездно да разходва имуществото си и да осъществява дейност, насочена към постигане на целите, определени в настоящия Устав. 
(2) Подборът на лицата и начинът на тяхното подпомагане от Фондацията се извършва в зависимост от целта и финансовите възможности на Фондацията, съгласно обявения ред и правилата за осъществяване на дейността. Информацията за реда по който се извършва подборът е общо достъпна. 
(3) За безвъзмездно разходване на имуществото на Фондацията над размера, определен от   Настоятелството е необходимо неговото писмено съгласие за дарения на:
1. Лица от състава на другите му органи и техните съпрузи, роднините им по права линия – без ограничения, по съребрена линия – до четвърта степен, или по сватовство – до втора степен включително;
2.    Юридически лица, финансирали Фондацията до три години преди датата на вземане на решение;
4. Юридически лица, в които посочените лица в т. 1 и 2 са управители или могат да наложат или възпрепятстват вземането на решения.

VІІІ.ПРЕКРАТЯВАНЕ НА ФОНДАЦИЯТА
Чл. 18 (1) Фондацията се прекратява  :
1.Чрез сливане или вливане в друга Фондация;;
2.Чрез преобразуването й   или разделянето й;
3. При вземане на решение за това.
(2) Фондацията се прекратява с решение на Съда по регистрацията, когато:
1.Е изтекъл срокът, за който е учредена;
2.Не е учредена по законния ред;
3.Извършва дейност, която противоречи на закона или е противна на обществения ред или на добрите нрави;	
4.Е обявена в несъстоятелност.
(3) Решението на Съда по предходната алинея се постановява по иск на всеки заинтересован или на Прокурора.
(4) Съдът може да даде подходящ срок за отстраняване на основанието за прекратяване и неговите последици.
(5) В случаите на алинея 3 прекратяването се вписва служебно и съдът назначава ликвидатор.

	 		ІХ. ЛИКВИДАЦИЯ НА ФОНДАЦИЯТА
Чл. 19. (1) При прекратяване на Фондацията на основание ал. 1 т. 3 и ал. 2 на предходния член от настоящия Устав, се открива производство за ликвидация.
(2) Ликвидацията се извършва от ликвидатор, при спазване изискванията на 
закона
(3) Относно неплатежоспособността, съответно несъстоятелността, редът за 
ликвидация и правомощията на ликвидатора се прилагат по аналогия разпоредбите на Търговския закон.
Чл. 20.  Ликвидаторът осребрява имуществото на Фондацията и удовлетворява кредиторите. 
Чл. 21. След разпределяне на имуществото, ликвидаторът е длъжен да поиска заличаване вписването на Фондацията от Съда по регистрацията. 

 УЧРЕДИТЕЛИ: 

1. МИХАИЛ ВАСИЛЕВ ВЪЖАРОВ ЕГН 6212236921,                ……………………
2. СТАНИСЛАВ СЕРГЕЕВИЧ МУХАЧЕВ ЕГН 8502259565         …………………..  
3. ИВАН СЛАВЧЕВ СЛАВОВ ЕГН 7805217027                       ………………….